السلام عليكم ورحمة الله وبركاته اهلا بحضراتكم في المقطع رقم مية تسعة وسبعين من مقاطع حظر التجول والمقطع رقم اتنين من مقاطع سورة يوسف ارجو نجيب المصاحف وتفتحوها مش هعلق عليه برضو اتأخرت خمس دقايق. انا اسف والله بس الجماعة بتوع مسجد اونلاين فاجئوني ان النهاردة عندي برنامج فاضل للشباب
ومعنا دلوقتي على فكرة مشرفنا اه نقرا مع بعض الاية اربعة كده عشان نسترجع احنا قلنا ايه امبارح اعوذ بالله السميع العليم من الشيطان الرجيم اذ قال يوسف لابيه يا ابتي اني رأيت احد عشر كوكبا والشمس والقمر رأيتهم لي
ساجدين سيدنا يوسف حكى ان هو شاف حداشر نجم كوكب في القرآن هو نجم على فكرة والشمس والقمر آآ وعاد مرة اخرى قال رأيتهم مع انه كان ممكن يوسف ولابيه يا ابتي اني رأيت احد عشر كوكبا والشمس والقمر لي ساجدين. لكن
وارجع ان رأيتهم لي ساجدين تأكيد بيؤكد يا يا لانه آآ متأكد من تفاصيل الرؤية الرؤية كانت واضحة جدا اقرا الاية خمسة قال يا بني لا تقصص رؤياك على اخوتك فيكيدوا لك كيدا. ان
شيطان للانسان عدو مبين قلنا امبارح ان هو حذره وانه يطلع الخبر ده لاخواته لان الشيطان قد يتلاعب بعقولهم ويثير الحسد في قلوبهم عليه لانه احنا مش بنتكلم في رؤية عادية
احنا بنتكلم في رؤية معناها ان هو اللي هيرث النبوة في ال يعقوب هنستفيد ايه بقى من من الاية دية؟ حاجات كتيرة منها مسلا انك ممكن تقضي حوائجك بكتمان مش لازم تمشي ترترت كلام في كل حتة. مش لازم تمشي تحكي للناس كل حاجة دي مش شطارة ومش طيبة
ادي كل واحد المعلومة اللي هو محتاجها بس اقرأ بقى معي الاية ستة هنبدأ النهاردة وكذلك يجتبيك ربك ويعلمك من تأويل الاحاديث ويتم نعمته عليك وعلى ال يعقوب كما اتمها
كما اتمها على اويك من قبل ابراهيم واسحاق ان ربك عليم طيب هنا بقى سيدنا يعقوب بيعبر الرؤية بتاعة ابنه بيفسر الرؤية لابنه يفسرها له بالطريقة اللي ممكن عقله يتقبلها كطفل
وكذلك يجتبيك ربك وكذلك يعني وكمان يعني الامر مش هيتوقف عند مجرد رؤية يا حبيبي. يا يوسف يا ابني وكمان وكذلك يجتبيك ربك يعني ربك بيختارك المشتبه يعني المختار كان في اغنية بتقول مشتبه بقى المش كده اه لأ المصطفى بس المهم
ويعلمك من تأويل الاحاديث ربك هيعلمك تعبير الرؤى تأويل الاحاديث يعني الرؤى والاحلام سميت احاديث لان الناس تستيقظ فتتحدث بها وربنا هيعلمك ازاي تفسر معانيها بس ده معناه ان علم تفسير الاحلام ده
وتفسير الاحاديث تفسير الرؤى علم من لدن الله عند الله خلي بالك بص هو بيقول له ايه في الاية وكذلك يجتبيك ربك ويعلمك من تأويل الاحاديث. اذا هذا علم من لدن الله
تجربتي الشخصية مع الناس اللي بتفسر الاحلام تجربة فاشلة جدا قالوا لي على شخص محترم جدا وشيخ كبير جدا وبيفسر الاحلام كويس جدا. اديته رؤيتين شفتهم في الفترة الاخيرة دية
كسرهم لي وبالزبط حصل عكس اللي قاله تمام؟ طيب ده مش معناه ان ما فيش تفسير احلام. بس ده معناه ان ده مش علم واضح وله آآ وله آآ آآ بيسموه ايه ؟ آآ
اصول واضحة النبي صلى الله عليه وسلم كان يسأل الصحابة عن الرؤى ليستبشر بها. وينشر بها البشرى ولكن لم يعطينا الا معلومات قليلة جدا عن علم تفسير الاحلام يعني للدقة للدقة تعبير الرؤى الرسول عليه الصلاة والسلام قال ايه
دي النقطة اللي انا عندي فيها تجربة الحقيقة ايجابية الرسول عليه الصلاة والسلام قال رأيت ذات ليلة فيما يرى النائم. يعني شفت رؤية وانا نايم كأن كأننا احنا قاعدين فين ؟ في دار عقبة بن رافع
فاوتينا برتب جابوا لهم بلح رطب ياكلوه. من رطب ابن طابي. ابن طابن فاولت الرفعة لنا في الدنيا. والعاقبة في الاخرة وان ديننا قطاب. يعني ايه بقى الكلام ده الحديس ده خطير جدا لانه فيه تلات اسماء عقبة ورافع وطاب
فقال لك يبقى ربنا يقصد ان فيه من رافع رفعة لنا في الدنيا وعقبة عاقبة في الاخرة برضو كويسة. هنخش الجنة وديننا قد طاب من من اسم طاب ده اللي انا سمعته
الحقيقة ان لما تشوف انسان في الرؤية سبك من الرؤية كلها وسيبك من الكل التفاصيل اللي فيها وركز اسمه ايه الاسم ده هو اللي فيه الرسالة قعدت حوالي اربع سنين ورقي متلخبط هنا في انجلترا ومش عارف اسافر حتى برة وفي عضو برلمان تدخل لي وما فيش فايدة خالص والدنيا متعقدة اخر
اخر تعقيد من سنة اغسطس الماضي يعني من سنة صحيت من النوم وشفت رؤية فاكرها كويس جدا ان انا كنت قاعد مع اردوغان وبقيت اتكلم علي. كل حاجة بتتسجل ما فيش حاجة في الرؤية غير كده
لها معنى ما فيش اي حاجة حصلت اصلا في الرؤية انا افتكرت المعلومة دي. ركز في الاسم. اردوغان انا مش فاهم معناها قعدت ادور لقيت معناها عسكري مش حاجة مبشرة الحقيقة. المهم
اسم رجب اسم شهر رجب طيب طيب حاجة كويسة هتحصل النهاردة. ما فتش نص ساعة نص ساعة وجالي الايميل بان اوراقي خلصت وحصلت على الاقامة كمان ده ما كنش بحلم به
ومن ساعتها ابتديت اقدر اسافر واروح واجي وكل حاجة فالحقيقة موضوع علم تفسير الاحلام ده انا ما بنصحكوش تصوروا على حد يفسر احلام لان هذا علم واضح ان هو من لدن الله
النبي صلى الله عليه وسلم لم يعطينا منه الكثير خالص قليلة جدا عدم علمنا بتفاصيل هذا العلم يجعلنا نضع مسألة الرؤى والاحلام في موضعها الحقيقي. انها مجرد مبشرات لا ينبني عليها عمل
والتفسيرات اللي بنسمعها من ده ومن ده ليست بالضرورة صحيحة. بل ربما العكس تماما هو اللي ايه الصحيح. فلازم نحط الموضوع ده في في حجمه لان في ناس مننا مكبرين الموضوع جدا جدا جدا. وده شيء مدمر لمدمر لانك بتعتمد على شيء
لا يوجد علم قوي بيحكمه ما ينفعش الرؤى والاحلام ليست من ادلة الاحكام الشرعية انتهى الامر ما ينبنيش عليها عمل لكن هنا دي رؤية نبي ازا هي وحي وبيفسرها له نبي
دي مسألة تانية خالص الرؤية بتاعته دي مهمة لكن روقانا احنا ناخدها كمبشرات فقط طيب المسألة التانية بقى في موضوع الرؤى وانه هي بتحدث للانسان امتى يعني هي ايه فايدة الرؤى والاحلام؟
هي بتحصل للانسان اسناء ما روحه بتكون متوفاه في سورة الزمر ربنا بيقول الله يتوفى الانفس حين موتها والتي لم تمت في من امها فيمسك التي قضى عليها الموت ويرسل الاخرى الى اجل مسمى
يعني الرؤى بتحصل واحنا ارواحنا في عالم غيبي ده بيثبت ان فيه ميتافيزيكس يثبت ان فيه ما وراء العالم المادي عالم اخر نحن لنا تواجد فيه ارواح وده مجنن الملحدين
ومجنن الماديين ان هم مش عارفين يفسروا الكلام ده تفسير مادي هم ماديين لا يفسروا اي شيء الا تفسير مادي. اي شيء مش ملموس مش محسوس يبقى مش موجود. ده بالنسبة لهم هم
لا يستطيعوا تفسير ان احيانا كثيرة يحصل ان انسان يرى رؤية وتحصل بالظبط زي ما شافها وزي ما حكاها للناس تحصل بعدها والرؤية تأتي لمين للمؤمن وللكافر وفي الصورة دي هنشوف. رؤى جت لكفار وحدثت
رؤية اللي جت للملك بتاعة السبع بقرات السمان والسبعة العجاف والمسجونين الاتنين كفار برضه وكل واحد شاف رؤية وتحققت ده لاقامة الحجة على الماديين الذين ينكرون وجود الارواح وينكرون كل شيء غير مادي
لكن احنا ما نعرفش نفسر الرؤى. صدقوني ابعدوا عن الموضوع ده معظم اللي بيشتغلوا فيه مش مش مش زي ما انتم فاهمين يعني مش عارفين اوي سواء ناس مخلصة وكويسة او ناس بينصبوا على الناس يعني
اقرأ معي رقم ستة. الاية ستة. انا هفكر مش عاجبكم طبعا منكم ناس مش عاجبهم يعني. انا بقول بخلص ضميري وخلاص لا يا ستي وكذلك يجتبيك ربك ويعلمك من تأويل الاحاديث. ويتم نعمته عليك
يعني ايه يعني الموضوع مش هيخلص عند كده وكذلك يجتبيك ربك يعلمك من تأويل الاحاديث ويتم نعمته عليك. الموضوع في نعمة اكبر. تأويل الاحاديث ده ربنا هيعلمك انك تفسر عشان هتبقى سبب في لسة حاجة كبيرة. ده هيبقى حاكم اكبر دولة في العالم
احكم امريكا الوقت ده مصر دلوقتي ده كانت امريكا كمل الاية ويتم نعمته عليك وعلى ال يعقوب كما اتمها على ابويك من قبل ابراهيم واسحاق ان ربك عليم حكيم. يعني ده انت ستؤتى النبوة. ستؤتى الرسالة. ستكون هذه نعمة لال يعقوب كلهم
ثم يعقب القرآن الكريم في الاية سبعة لقد كان في يوسف واخوته ايات للسائلين في قراءة ابن كثير اية للسائلين اية واحدة اي ان القصة دي اية لكل حد بيسأل عنها. حقيقة قصة يوسف ايه ؟ اهي. دي القصة. مش القصة اللي موجودة في التوراة المحررة
اية للسائلين وفي قراءة الجمهور وحفص اللي احنا بنقراه ايات للسائلين. يعني القصة دي اللي جواها ايات متعددة لكل سؤال من اسئلة سائلين بقى في العلاقات الاسرية وفي طريقة التربية وفي مشاكل الشباب وفي الاقتصاد وفي السياسة واشياء كثيرة جدا. ممكن نستفيد فيها من الصورة دي
القصة نفسها اية والقصة مليانة ايات وعظات ودروس اقرا معي تمانية اذ قالوا ليوسف واخوه احب الى ابينا منا ونحن عصبة ابانا لفي ضلال مبين سانية واحدة كده بسم الله
شوف يا سيدي اخوات يوسف عملوا ايه قالوا ايه بقى في ناس بتقول ان سيدنا يوسف غلطان لانه بصراحة كان بيحب ابنه يوسف اكتر فخلاهم يغيروا بيركبوا سيدنا يوسف يعقوب الغلط. سيدنا يعقوب وسيدنا يعقوب غلطان. كان بيحبه ابنه يوسف زيادة عن اللزوم. مين قال كده
مين قال؟ مين اللي كان بيحبه اكتر اصلا هذه الغيرة عند اخوات يوسف ظهرت امتى ؟ بعد الرؤية ما كانش موجود قبل الرؤية اذا بعد الرؤية سيدنا يعقوب بدأ يكون اكثر حرصا على سلامة يوسف لانه خايف عليه منهم
عنده حق وواضح من صفاتهم انهم غيورين ومتهورين وهو عارف ولاده رح للاية حداشر اطلع ايه اللي قدامي هات الاية حداشر قالوا يا ابانا ما لك لا تأمنا على يوسف وانا له لناصحون. معناها ايه
انه كان مانع خروج يوسف بالزات معهم يا ابانا انت ليه مش بتستقبلنا على يوسف؟ يعني ليه بطلتوا تخرجوا معنا؟ طيب وربما اخوه الاصغر كمان بنيامين لانهم قالوا ايه ؟ ارجع للاية تمانية بقى. ارجع لتمانية. اذ قالوا ليوسف واخوه احب
والى ابينا منا واخوه طب ما هو اخوهم برضه ليه ما بيقولوش واخونا بنيامين ده معناه ان كان فيه امين هم اخوات كلهم لاب واحد لكن فيه ام لهم هم العشرة وام ليوسف وبنيامين
وصفهم ليوسف بيوسف واخوه وكأن هو مش اخوهم هم كمان يدل على العقلية المفرقة اللي عندهم الناس عقليتها مش مش مش آآ مش سليمة صدرهم مش سليم ما عندهمش سلامة صدر من ناحية اخواتهم. طيب. فسيدنا يعقوب كان على حق في حماية اولاده الصغار من الكبار طالما ان هم كده
اقرا تمانية معي اذ قالوا ليوسف واخوه احب الى ابينا منا ونحن عصبة. ان ابانا لازم المخطئ يبرر لنفسه احنا نستحق حبه اكتر ابونا في ضلال مبين مش يعني كافر ضلال مبين يعني ضايع
ضايع مش عارف مصلحته مش فاهم الدنيا احنا عصبة عشر رجالة وجامدين واقويا احسن له من يوسف واخوه العيلين الضعفاء الصغيرين دول ممكن يكون ده معناه ابونا بيحب يوسف واخوه اكتر مننا مع ان احنا عصبة
ونستحق الحب اكتر منهم. او يكون معناها كده ليوسف واخوه احب الى ابينا منا. اقف لغاية كده ونحن عصبة يعني ايه ؟ يعني احنا بقى مش قليلين ونعرف نتصرف. ونعرف نصحح الوضع ده. يعني هو بيحبه يوسف واخوه اكتر مننا
بس احنا بقى هنعرف نتصرف. احنا مش قليلين. احنا عصمة ان ابانا لفي ضلال مبين. طالما هو مش عارف الصح من الغلط احنا هنحط كل شيء في مكانه الصحيح. احنا هنصحح
هيصححوا ازاي بقى؟ اقرا تسعة. شف المصيبة اقتلوا يوسف او اطرحوه ارضا يخلو لكم وجه ابيكم وتكونوا من بعده قوما صالحين تقتلوا يوسف او ارموه في اي حتة وهو هيضيع
ارضا او اطرحوه ارضا نكرة يعني يعني لانها غير محددة يعزمه ايه مسلا ايه ؟ ارموه في اي داهية وتدور الشمس يا تقتلوه يا ترموه في حتة ما حدش يعرف يجيبه منها. يتوه بقى ولا هياكلوا اسد ولا اي حاجة
المهم ما يعرفش يرجع تاني عشان يتحقق ايه ؟ يخلو لكم وجه ابيكم في خلالكم الجو ما يبقاش قدام ابوكم غيركم بس ده كلام ده حد يعمل كده حد يقتل اخوه او يتوهه ويضيعه وهو عيل يموت ولا ياكله وحش مفترس ولا حد يبهدله ولا حد يعمل فيه حاجة
كمل الاية تسعة وتكون من بعده قوما صالحين توبة وتبقى دي اخر نوبة دي هتكون اخر زنب نزنبه اخر سيئة نرتكبها في حياتنا وتكون من بعدي قوما صالحين. ده مدخل الشيطان لكتير مننا
المرة دي بس هجرب مرة واحدة ومش هعمل كده تاني بس ابقى جربت لذلك انا لست مع الرأي اللي بيقول ان دول اصبحوا انبياء بعد كده لما ربنا بيقول يا جماعة قولوا امنا بالله وما انزل الينا وما انزل الى ابراهيم واسماعيل واسحاق ويعقوب والاسباط وما اوتي
عيسى وعيسى وما اوتي النبيون من ربهم لا نفرق بين احد منهم ايه ؟ الاسباط مش معناها ان دول بقوا انبياء واخدوا حاجة. لأ اسباط كناية عن انبياء بني اسرائيل كلهم
اللي ما نعرفش اسمائهم وظهروا في كل قبائل بني اسرائيل وقلنا الاسباط معناها قبائل عند بني اسرائيل القبائل اللي تفرعت من يعقوب انبياء بني اسرائيل دول بالالاف ما نعرفهمش اخدنا في سورة الاعراف ايه لسة من كم يوم وقطعناهم اللي هم بني اسرائيل كلهم اثنتي عشرة اسباطا امما. فالاسباط امم
ولما انا بقول ما اوتي الاسباط يعني انبياء الاسباط الانبياء بتوع بني اسرائيل كلهم في كل الاسباط مش معناها ان دول بقوا انبياء. انا معترض تماما الحقيقة يعني ربنا لما بيختار انبياء بيختار بعناية. سلامة الصدر ميزة اساسية في الانبياء
مش تقول لي ما ده حصل معهم قبل النبوة وقبل هود واللي عملوه ده قليل يوري عدم سلامة الصدر نهائيا يعني اقرا معي الاية عشرة قال قائل منهم لا تقتلوا يوسف والقوه في غيابة الجب يلتقطه بعض السيارة ان كنتم فاعلين
واحد منهم اقترح ما يقتلوش يوسف يرموه بس في بير. يرموه في تجويف البير اللي في طريق القوافل اللي رايحة بين مصر والشام. اكيد حد هيلتقطه طيب اوي الحقيقة بدل ما يقف لهم
ويقول ما حدش هيأزي اخويا. واللي هيقرب له انا مش عارف ايه انا اتشدد له. لا لا لا خالص. قال لهم ما تقتلوش بس ارموه في البير طبعا هو فعلا اقل منهم شرا. ده اكيد
بس طبعا مش الموقف البطولي اللي احنا كنا منتظرينه يعني لكن ده بيعلمنا ايه بقى درس خطير اوي والله لو طلعتوا من الدرس بتاع النهاردة ده بضيق كفاية الدنيا مش ابيض واسود
الدنيا درجات مختلفة من الرمادي افتح الرمادي ابيض. اغمق الرمادي اسود جرايس كيل بقى بين الاتنين كبير اوي في شر اكبر من شر وخير اكبر من خير. وابن تيمية قال ايه
ليس الحكيم من يعلم الخير من الشر اي بني ادم يعرف الخير من الشر انما الحكيم من يعلم خير الخيرين وشر الشرين. اللي يعرف يوازن بين الخير والخير ويشوف ايه فيه خير
ويعرف يوازن بين الشر والشر ويعرف ايه فيه شر اكتر اقرا معي قال قائل منهم لا تقتلوا يوسف والقوه في غيابة الجب. الجب هو البئر اللي مش مبني مش متحوط بسور آآ
حجارة اسمه الجب تجويف الغيابة تجويف البير حق فوق مستوى الماء. فالبير بينه وبين الفتحة بتاعة البير بين سطح الارض. والماية فيه مسلا بتاع متر او اتنين متر او تلاتة متر او ايا كان
التجويف بقى اللي جوة فوق سطح الماية اسمه الغيابة هم مش عايزين يرموه جوة البير في الماية هم هيرموه هيحطوه في الغيرة. حاجة عاملة زي الدرج كده جوة التجويف ده
طيب قراءة ورش بنقولها في غيابات الجب بالجمع يعني بقول الفكرة لو صالحة للتنفيز يبقى نختار غيابة من الغيابات بقى ينفز الخطة بتاعتنا بها. وفي قراءة الجمهور في غيابة الجب. يعني لو وافقتم انا عارف جب معين واحطه في
طيب انتقل المشهد دلوقتي من مشهد المؤامرة هم دلوقتي عمالين بيتآمروا مع بعض بينهم وبين بعض. الى مشهد الخديعة. قالوا يا ابانا ما لك لا تأمنا على يوسف وانا له ناصحين. لناصحون
فمرة واحدة المشهد انتقل من المؤامرة الى اللقاء مع ابوهم والخديعة. ازاي بيخدعوا ابوهم بيتوددوا الابوهم. قالوا يا ابانا يا سلام بس فرق بين يا ابانا بتاعتهم ويا ابتي اني رأيت احد عشر كوكبا
يا ابانا بتاعتهم طالعة من ولاد شايفين ابوهم في ضلال مبين وبيحاولوا يخدعوه يا ابانا دي عشان يصححوا اوضاع خاطئة في نزرهم ويا ابتي طالعة من يوسف باخلاص من طفل بيحب ابوه وما عندوش حد غيره يشرح له اللي هو مش فاهمه في الدنيا
بقعد اقرا الايتين مش مصدق هو نفس الكلمة نفس الكلمة يقولها القديس ويقولها الهرتيق او المجرم او او الكافر يقولها الانسان الكويس يقولها الانسان الوحش قالوا يا ابانا ما لك لا تأمنا. لا تأمنا لها طريقة في قراءتها
تقرأ بحاجة اسمها الروم والاشمام. يعني عند كل الائمة ما عدا امام واحد ابو جعفر بيقول لا تأمنا عادي جدا لكن الباقيين بصوا هي اصلها لا تأمننا. ما لك لا تأمننا. واضغمت النورين في بعض للتسهيل. فاحنا النون اللي اضغمناها اللي شلناها
فبنعمل شكل الضمة ببقنا بس ما بننطقهاش فما بتأسرش على الصوف وايه ؟ ما لك لا تأمنا ما بتسمعهاش لكن ابو جعفر بيقراها عادي من غير ايه روم وشمال قالوا يا ابانا ما لك لا تأمنا على يوسف وانا له لناصحون. ده اخونا
مين هينصحه ويعلمه غيرنا وانا له لناصحون؟ ده ده احنا مستنيينه عشان ننصحه ارسله معنا غدير يرتع ويلعب وانا له لحافظون ابعتوا معنا بكرة يحش ويلعب يرتع يعني ياكل لكن لا تقلل انسان. تقال للحيوان
مراتع الابل للاماكن اللي بتاكل منها الابل فكلمة يرتع لا تستخدم للبني ادم الا على سبيل الاستعارة. بمعنى انه بياكل كتير فزي ما نقول على واحد بياكل كتير ده بيحش. بيحش ده كلمة بتتقال للحيوان. طيب
فشوفوا المكر بتاعهم اي اب في الدنيا عاوز ابنه يعمل ايه ياكل كويس وتشوفوا اللي هو الراجل من دول مالك يا عم وليه اللي مضايقك بس وقل لي ايه اللي مضايقك ؟ ولا حاجة حاجة تافهة بس انتم مش هتفهموني. بس يا عم قل ايه! ده انت شكلك مهموم قوي يقول لك
ابني الصغير ما بياكلش خالص بقى له تلات ايام وباكله قليل اوي اوي اوي هو ده اللي مضايقك؟ اهو ده اللي مضايقك. ايوة الاب والام بيبقوا هيتجننوا. فترة التكوين الجسماني
بتاعة الطفولة ده مهم جدا ان الولد ياكل كويس والبنت الصغيرة تاكل كويس واكل متكامل وفيه فيتامينات وفيه كربوهيدراتيس وفيه بروتينات والكلام ده كله عشان يبني اي اب في الدنيا عايز ابنه ياكل
مسكوا ابوهم من ايده اللي بتوجعه. هو منعه يخرج معهم. فبيقولوا له خرج اخونا معنا يلعب وينبسط ويجوع بقى ويطحن اكل بقى يرتع ويلعب ده هينبسط اوي هيلعب. وهياكل اكل. نفسه يتفتح
وفي قراءة ابو عمرو وابن عامر نرتع ونلعب. هي لها كزا قراءة. في نرتعي ويرتعي. لكن نرتع ونلعب. يعني كلنا هنلعب وننبسط وكلنا هناكل ابعتوا معنا بقى نقضي يوم جميل
فشوفوا الصورة اللي رسموها علشان لو قال لهم لأ ضميره يوجعه بتنكد على كل العيلة اتناشر نفر بتنكد عليهم دلوقتي رسموا له صورة كلها تبقى مبسوطة. ويوسف كمان بزاتها هيبقى مبسوط. ويوسف هياكل اكل. كلنا هناكل بس هو هياكل اكل بقى يا بابا
ارسله معنا غدا يرتع ويلعب وانا له لحافظون هنخلي بالنا منه يا بابا ده في عنينا والله الحتة دي بتتعبني جدا. التآمر ده والخديعة اللي خدعوها لابوهم كده تعال نكمل بكرة عشان الوقت عدى
بس شف القرآن ازاي بياخد مشاعرك كلها لغاية الاخر؟ زي ما يكون بيمطها وبيشدها يعني حتى مشاعر الغيظة حضرتك كلنا متغاظين. احنا عمالين متغاظين دلوقتي فحتى مشاعر الغيز دي بيحطها لك على التراك المزبوط. انك لازم
بتتغاز من من الصح من الناس الوحشة. او من الناس اللي بتعمل حاجة غلط. او تتغاظ من التآمر فبيضع الشعور بتاعك ايا كان شعور سلبي او ايجابي على الطريق الصحيح. لان المشاعر السلبية مش مش مفترض اننا نتخلص منها. ولكن
نحطها في طريقك الصحيح. عشان كده ربنا في سورة الحشر بيعلمنا يقول لنا ايه ندعوا نولي ولا تجعل في قلوبنا غلا للذين امنوا لو الغل يكون موجود اي موجود امال ايه ما هو ده غل احنا ما احنا مغلولين دلوقتي
المهم ان المشاعر تكون دايما على التراك الصحيح وفي الاتجاه الصحيح بالمناسبة في تصحيح صغير امبارح انا قرأت الاية واصبح فؤاد امي موسى فارغا قرأتها غلط. مش فاكر قلت ايه لكن قلت كلمة تانية يظهر بدل فارغة ففي احد
الاخوة ارسل لي فجزاه الله خيرا حبيت بس اصلحها. اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب
وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلنا واموالنا ومن الماء البارد اللهم حببنا اليك والى ملائكتك وانبيائك ورسلك وعبادك الصالحين
واجعلنا ممن يحبك ويحب ملائكتك وانبيائك ورسلك وعبادك الصالحين اللهم احيي قلوبنا بحبك واجعلنا لك كما تحب اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا كله في مرضاتك
اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا. اسأل الله العلي عظيم ان يجعل هذا التدبر في ميزان حسناتي وحسناتكم. اللهم انك تعلم ان هذه القلوب قد اجتمعت على كتابك
وعلى محبتك والتقت يا ربنا على طاعتك وتوحدت على دعوتك. وتعاهدت على نصرة شريعتك. فوثق الله ثم رابطتها وادم ودها واهدها سبلها واملأها بنورك الذي لا يخبو واشرح صدورها بفيض الايمان بك وجميل
بالتوكل عليك واحيها يا ربنا بمعرفتك وامتها على الشهادة في سبيلك انك نعم المولى ونعم النصير. والسلام عليكم ورحمة الله وبركاته